Í hverri viku tekur Mannlíf saman nokkur athyglisverð ummæli sem hafa verið látin falla síðustu daga . Hér á eftir fylgir rjóminn þessa vikuna en þemað er Samherjamálið . „ Ég var ekki hluti af starfseminni sem þú ert að vitna til en ef það færi þannig að það hefði áhrif á störf mín annars staðar þá verð ég bara að takast á við það . “ Björgólfur Jóhannsson spurður hvers vegna hann hafi tímabundið tekið að sér stöðu forstjóra Samherja . „ Þessi karlaklúbbur íslensks viðskiptalífs og stjórnmála mun aldrei deyja og mun aldrei lúffa , þeir standa saman fram í rauðan dauðann , og það skiptir í raun engu máli hvað menn gera mikið af sér , þeir munu alltaf kasta sér á bálið hver fyrir annan . “ Hallgrímur Helgason rithöfundur . „ Þetta mútuhneyksli Samherja í Afríku , sem hefur þegar kostað tvo ráðherra starfið , ætti að vekja yfirvöld á Íslandi af værum blundi . Nú er komið nóg . “ Þorvaldur Gylfason hagfræðingur . „ Mér finnst ljótt af Þorsteini Má að gera þetta fólk samsekt sér . “ Helga Vala Helgadóttir , alþingismaður og lögmaður , um þau ummæli Þorsteins Más Baldvinssonar , fyrrverandi forstjóra Samherja , að umfjöllun um meintar mútugreiðslur Samherja í Namibíu sé „ árás á starfsmenn Samherja . “ „ Eins og það að hann hafi gerst uppvís að stórkostlegum glæpsamlegum málum hafi eitthvað með þetta fólk að gera … Að mínu mati er þetta bara ótrúleg lágkúra , að leyfa sér þetta framferði . “ Sólveig Anna Jónsdóttir , formaður Eflingar , um fyrrnefnd ummæli Þorsteins . „ Mér finnst þessi hatursherferð gegn Þorsteini Má afar ógeðfelld . “ Hannes Hólmsteinn Gissurarson , prófessor í stjórnmálafræði við Háskóla Íslands . „ Reiðin má ekki taka völdin . Hún má ekki verða að vonsku . “ Elliði Vignisson , bæjarstjóri í Ölfusi , segir að vonskan sé að ná yfirhönd í umræðunni um Samherjamálið . „ Vá , fólk er reiðara yfir Samherja en jafnréttisstefnu Íslandsbanka . “ Margrét Gauja Magnúsdóttir . „ Það er eiginlega sama hversu drungalegar fréttirnar eru , alltaf tekst Sindra að fá mann til að líða betur . Hann getur sagt spillingarfréttir , eins og við heyrum nú nær daglega , en samt fengið mann til að viðhalda trú á mannkyninu – jafnerfitt og það nú er . “ Kolbrún Bergþórsdóttir dásamar fréttamanninn Sindra Sindrason .